**OBRAZLOŽENJE**

**ZA NACRT PRAVILNIKA O IZMJENAMA I DOPUNAMA PRAVILNIKA O MJERILIMA ZA ODREĐIVANJE NAJVIŠE DOZVOLJENE CIJENE LIJEKA NA VELIKO I IZNIMNO VIŠE OD NAJVIŠE DOZVOLJENE CIJENE LIJEKA NA VELIKO I GODIŠNJEG IZRAČUNA CIJENE LIJEKA**

Cilj donošenja Pravilnika o izmjenama i dopunama Pravilnika o mjerilima za određivanje najviše dozvoljene cijene lijeka na veliko i iznimno više od najviše dozvoljene cijene lijeka na veliko i godišnjeg izračuna cijene lijeka je regulacija cijena lijekova na recept na hrvatskom tržištu. Uspostavlja se sustav određivanja cijena lijekova na recept na način da Agencija za lijekove i medicinske proizvode utvrđuje najvišu dozvoljenu cijenu lijeka na recept na hrvatskom tržištu. Istodobno, Hrvatskom zavodu za zdravstveno osiguranje (u daljnjem tekstu: Zavod) se omogućava povoljnije ugovaranje cijena lijekova s nositeljima odobrenja za skupe inovativne lijekove, a time i uvrštavanje novih lijekova na listu lijekova Zavoda, koji bi postali dostupniji pacijentima.

Kako bi se osigurao kontinuitet i otpočeo godišnji izračun cijene lijekova od strane Agencije za lijekove i medicinske proizvode, sukladno Pravilniku s 1. veljače 2022. godine, potrebno je da Pravilnik po ubrzanom postupku bude na savjetovanju sa zainteresiranom javnošću 15 dana.